Tikime, kad vaikas, matydamas su jo mokytojais bendradarbiaujančius ir į mokyklos veiklas įsitraukusius tėvus, jaučiasi svarbesnis ir šeimos rate, ir mokykloje, ir yra labiau motyvuotas mokytis. Juk tėvai – itin svarbus šaltinis, padedantis identifikuoti mokinio stiprybes ir sunkumus. Vykstant naujokų adaptacijai – iš tėvų susirenkame svarbiausią informaciją, kad geriau pažintume mokinį. Pasireiškus netinkamam vaiko elgesiui arba esant mokymosi sunkumams, mes su tėvais sudarome bendradarbiavimu grįstą planą, kad padėtume vaikui. Tik kartu lydėdami vaiką jo mokymosi kelionėje padėsime jam tapti sėkmingu suaugusiuoju.